  Майя Бывальцева Можга ёросысь Кокаревъёслэн семьязы «Спортивная семья» Росси конкурсэ пыриськоз. Со сярысь ивортэ Удмуртиысь Спортъя министерстволэн пресс-службаез. Элькун вожвылъяськонын вормисьёсты бырйизы 21-тӥ инвожое лулчеберетъя но спортъя «Можга» центрлэн стадионаз. Отчы Удмуртиысь кужмоосыз 11 спорт семьяос пыриськизы. Котькуд командаын вал атай, анай но 7–12 аресъем кык нылпиос. Ваньмыз пыриськисьёс визитной карточказэс возьматӥзы, «Веселые старты» ӵошатсконын, туризмъя эстафетаын но уянын кужымзэс мертазы. Улосвыл люкетлы йылпумъянъёсъя устоез луиз Можга ёросысь Кокаревъёслэн семьязы. Табере соос Удмуртилэсь данзэ утёзы «Спортивная семья» Росси конкурсын, со Санкт-Петербургын ортчоз. Тодэ вайытом, 2016-тӥ арын «Спортивная семья» Росси конкурсын Кизнерысь Кощеевъёслэн семьязы 3-тӥ инты басьтӥз. Тегъёс: Мерлык Спорт Можга Удмуртия спортъяминистерство  